119. ΠΡΟΕΔΡΙΚΟ ΔΙΑΤΑΓΜΑ υπ' αριθ. 251 της 10 /31 Ιουλ. 1986 (ΦΕΚ Α΄ 119) Προσαρμογή διατάξεων προς τις ρυθμίσεις του Νόμ. 1586/1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις». Έχοντας υπόψη : 1.Τις διατάξεις της παρ.2 του άρθρ. 16 του Νόμ. 1586/86. 2.Την απόφαση του Πρωθυπουργού αριθ. 8257/9.8.1985 (ΦΕΚ 492/Β/9.8.1985) «Ανάθεση αρμοδιοτήτων στον Υφυπουργό Προεδρίας της Κυβέρνησης Μιλτιάδη Παπαϊωάννου». 3.Την αριθ. 358/1986 γνωμοδότηση του Συμβουλίου της Επικρατείας, με πρόταση του Υφυπουργού Προεδρίας της Κυβέρνησης, αποφασίζουμε : Άρθρο μόνο.-1.(Αντικαθίσταται φράση στην περίπτ. β΄ παρ. 3 άρθρ.5 Π.Δ. 611/1977, ανωτ. αριθ.93). 2.(Διαγράφεται φράση και προστίθεται εδάφιο στην παρ.1 άρθρ. 87 Π.Δ. 611/1977, ανωτ. αριθ. 93). 3.(Αντικαθίσταται φράση στην παρ. 2 άρθρ. 143 Π.Δ. 611/1977, ανωτ. αριθ. 93). 4.(Διαγράφεται φράση στην περίπτ. β΄ παρ. 1 άρθρ. 217 Π.Δ. 611/77, ανωτ. αριθ.93). 5.(Αντικαθίσταται φράση στην περίπτ. δ΄ παρ.1 άρθρ. 217 Π.Δ. 611/77, ανωτ. αριθ. 93). 6.(Αντικαθίστανται φράσεις στο πρώτο εδάφιο άρθρ. 276 Π.Δ. 611/77, ανωτ. αριθ.  93). 7.Μέχρι την έναρξη εφαρμογής των διατάξεων του άρθρ. 13 του Νόμ. 1586/1986, όπου στις οργανικές διατάξεις που ρυθμίζουν θέματα αναπλήρωσης προϊσταμένων προβλέπεται ότι τον προϊστάμενο αναπληρώνει μεταξύ ισοβάθμων ο αρχαιότερος, η αναπλήρωση γίνεται ως εξής : Σε περίπτωση που οι προϊστάμενοι όλων των τμημάτων μιας Διεύθυνσης είναι ισόβαθμοι, τον προϊστάμενο της Δ/νσης αναπληρώνει στα καθήκοντά του ο προϊστάμενος της αμέσως υποκείμενης οργανικής μονάδας κατά τη σειρά που οι υποκείμενες οργανικές μονάδες αναφέρονται στον οργανισμό της οικείας Υπηρεσίας ή υπάλληλος της ίδιας διεύθυνσης που κατατάγηκε στο βαθμό Α΄ από τον 5ο τουλάχιστον βαθμό ή προϊστάμενος άλλης διεύθυνσης που ορίζεται από το αρμόδιο για ορισμό προϊσταμένων Διεύθυνσης όργανο. Σελ. 316,912 Σε περίπτωση που οι υπάλληλοι του τμήματος είναι ομοιόβαθμοι, τον προϊστάμενο του τμήματος αναπληρώνει στα καθήκοντά του υπάλληλος του ίδιου ή άλλου τμήματος με βαθμό Α ή προϊστάμενος άλλου τμήματος που ορίζεται από το αρμόδιο για ορισμό προϊσταμένων τμήματος όργανο. 8.Μέχρι την έναρξη εφαρμογής των διατάξεων του άρθρ. 14 του Νόμ. 1586/1986, σε περίπτωση ορισμού νέων μελών υπηρεσιακού συμβουλίου ως μέλη ορίζονται υπάλληλοι βαθμού Α΄ που έχουν καταταγεί στο βαθμό αυτό από τους βαθμούς και τους κλάδους που προβλέπονται για το διορισμό μελών στις αποφάσεις συγκρότησης των υπηρεσιακών συμβουλίων. 